Блог Статии

Има някои неща, които не трябва да правите в LinkedIn, ако искате да изпъкнете между хилядите кандидати за работа в мрежата. Как да структурирате профила си по начин, който ще подчертае качествата ви и ще ви нареди в челните позиции на социалната мрежа, можете да разберете от тази статия.

Вижте най-често допусканите грешки и се постарайте да ги избегнете.

1. Профилът ви е пълен с правописни грешки

Никак няма да се погледне с добро око, ако има правописни грешки на профила ви, дори и да са “технически”.

За съжаление, LinkedIn няма вграден спелчек, но пък браузърът, който ползвате, има. Safari, Chrome, и Firefox подчертават грешките и на български, и на английски. Проявявайте такова внимание, с каквото бихте подходили и пишейки автобиографията си.

2. Нямате снимка на профила си

Слагането на профилна снимка в LinkedIn ще направи впечатление на служителите за подбор на персонал. Проучвания доказват, че вероятността да се кликне на профил със снимка е два пъти по-голяма, отколкото на профил без снимка.

Самият LinkedIn твърди, че има 14 пъти по-голям щанс да ви забележат, ако имате профилна снимка.

3. Имате профилна снимка, но тя е на вас и любимия човек (или още по-зле)

Правете разлика между LinkedIn и Facebook. Facebook е за лични цели, LinkedIn е за професионални.

Малко вероятно е да ви възприемат сериозно, ако снимката на профила ви е как танцувате хоро на сватба. Или пък как правите “секси” физиономия с нацупени устни. Избягвайте и всички други форми на селфита.

Много хора свързват Facebook профилите си с LinkedIn профилите си. Не правете това. Двата профила трябва да са разделени.

4. Нямате бекграунд снимка или други визуализации.

Вече може да сложите снимка за фон (бекграунд) на профила си, за да го направите още по-забележим. Би следвало да се спрете на тема, която е свързана със сферата на дейност, в която работите. Проверете дали е достатъчно голяма, за да не изглежда размазана или разтеглена.

LinkedIn дава възможност за качване в профила на всякакъв вид друга медия – документи, линкове, видеа, презентации –и ако не се възползвате от тази възможност, ще загубите. LinkedIn вече не е само текст. Обръщайте внимание на визуализацията на профила си.

5. Не сте обмислили как ще изглежда профилът ви

Много от хората слагат просто името на университет или име на фирма, и дори неактуализирана информация на заглавната си страница. Има достатъчно пространство да бъдете по-описателни и конкретни. Ако не актуализирате информацията, а на профила ви стои бившата ви длъжност, как служителите от човешки ресурси да разберат, че търсите работа.

Например, един студент би могъл да напише, че следва “Маркетинг и реклама” в НБУ и има опит в „доброволчески проекти” или човек, който търси работа да напише: “Опитен маркетинг специалист търси нови възможности в сферата на бързооборотни стоки.” Официалната длъжност ще се покаже в секцията “Опит” на профила.

Дори хора с настояща работа могат да използват това пространство за да дадат повече информация за себе си и за уменията си.

Никога, никога не пишете “безработен”. Вместо това наблегнете върху това, което търсите.

6. Не се свързвате с хора от групи в LinkedIn

LinkedIn е чудесен инструмент за нетуоркинг, но да се пише на напълно непознат се възприема като странно. Опитайте да намерите хора, с които сте членове на едни и същи групи. Това може да бъде тема за започване на комуникация.

Вместо да пускате InMail на сляпо, по-добре се свързвайте с хора, с които споделяте общи интереси.

Но внимавайте на кой ще пишете – имате право само на 15 съобщения до други членове на групи месечно.

7. Не персонализирате поканите за връзка в LinkedIn

Когато се свързвате за първи път с някой в LinkedIn, не може просто да му изпратите автоматичното съобщение “I’d like to add you to my professional network on LinkedIn.”

Отделете си няколко минути, за да напишете нещо конкретно и персонализирано. Така има по-голяма вероятност получателят на искането ви за връзка да отвори и отговори на съобщението ви, а не да го възприеме като спам.

Никога не лъжете от къде познавате човека. Ако лъжете, почти гарантирано ще убиете шансовете си за контакт.

8. Свързвате се с хора в LinkedIn от телефона си.

LinkedIn вече има най-различни полезни приложения, с които ви улеснява да се свързвате с нови хора. Само с един клик, но пък не можете да променяте автоматичното съобщение.

Не може да се оправдавате, че не сте персонализирали съобщението, защото е изпратено през телефона ви. Това не ви дава причина да се оправдавате. Вместо това седнете на компютъра и се свържете по правилния начин.

Все пак положителното при свързване чрез телефона е, че може да го направите ВЕДНАГА, след като се запознаете с някого и в тези случаи съобщението не е толкова важно.

Да не забравяме, че ползвайки телефон, се увеличава възможността да направите неволни правописни грешки.

9. Не сте направили уникално LinkedIn URL

Никак не изглежда добре, когато вместо име стоят произволни числа. Задължително къстомизирайте УРЛ-то си.

За да направите това, натиснете бутона “Edit Profile”, кликнете на символа до вашето УРЛ, което ще ви отведе в отделна страница, където ще се покаже поле “Your public profile URL” и в него ще можете да напишете желаното. Старайте се да сте възможно най-близо до двете ви имена. Избягвайте псевдоними или потребителски имена.

10. Не сте си направили труда да попълните “summary” полето в профила си

Попълването на това поле е изключително важно, за да излиза профилът ви при търсене. Това е най-важният елемент на целия ви профил. Включвайки ключови думи и заглавие, които са свързани с търсената от вас позиция, ще направи шанса ви да бъдете намерени от рекрютъри и мениджъри много по-голям.

11. Не следите редовно или не се възползвате, когато някой провери профила ви

Всеки потребител на LinkedIn може да види кой е видял профила му, но ако ограничите видимостта на профила си от настройките, ще се показва ограничено информацията за вас. Компромисът: няма да виждате всички дейтайли на хората, които са посетили профила ви.

Да имате статистика е много ползено, следователно публичността на профила ви е Плюс. Но следете отговорно.

Ако търсите работа и проверите 58 пъти профила на един човек в рамките на две седмици, вероятно трябва да се направите анонимни. Би било притеснително, иначе.

Ако видите, че някой е видял профила ви и той е в бранш или компания, която ви интересува, няма да заболи, ако му пишете и започнете диалога.

12. Не сте направили профила си на секции

Не е достатъчно да имате summary и да сте описали професионалния си опит. Може да добавите проекти, по които сте били доброволец, организации, от които сте част, почести и награди, които сте получили , проекти, в които сте се включили и много други.

Много от хората правят профилите си да изглеждат като един дълъг ферман, но ако ги организирате на фрагменти, ще бъде по-лесно на хората да видят информация, която ги интересува и да преценят дали може да си сътрудничите.

Не се страхувайте да подреждате секциите по ваше собствено усмотрение. Например, ако наскоро сте завършили и дипломната ви работа е по-съществена от настоящата ви работна длъжност, сложете най-отгоре секцията “проекти”, преди “опит”.

13. Включвате умения, които LinkedIn не разпознава

Добавяйки различни умения в профила си е добър и лесен начин да станете по-видими, но ако напишете нещо неясно, което LinkedIn не разпонзава, няма да има никакъв ефект.

Когато започнете да пишете дадено умение, задължително то трябва да се появява в падащо меню. Ако не се появява, или го изписвате грешно, или не се търси подобно понятие, което от своя страна няма да спомогне профилът ви да бъде открит от търсещите служител.

Придържайте се към хилядите умения, които LinkedIn има в системата си. Така профилът ви ще излиза на по-предни позиции при търсене. Разрешете на връзките ви да ви “ендорсват”, т.е. да потвърждават, че владеете даденото умение.

14. Нямате препоръки

Да имате препоръки на профила си е много важно. Но не просто каквато и да е препоръка. Трябва да бъде направена от човек с авторитет и да изтъква вашите специални таланти и квалификация.

Много често препоръките са абсолютно еднотипни. Например: “Милен ще бъде чудесно допълнение към вашия екип, тъй като работи усилено и е приятна личност.” Хм, супер. Но това не говори нищо конкретно, напр. по какъв проект сте работили заедно и каква точно е била вашата роля и принос към него.

Старайте се препоръките, които получавате, да не са еднотипни и да могат да се приложат за който и да е друг кандидат.

За да получите такива препоръки, може да се наложи да ги изискате изрично. Отидете на меню „Privacy and Settings”, след това „Privacy and Settings”Profile”, след това „Manage my recommendations”. Тук ще можете да изпратите съобщение с искане за препоръка до ваш мениджър или колега.

15. Не публикувате снимки, постове или информация, свързана с работата ви

Не допускайте грешката да попълните профила си и след това да забравите за LinkedIn. Липсата на активност не е добър знак. Повече от всякога преди сайтът ви улеснява да държите осведомени контактите си във връзка с вашия професионален живот, като може да публикувате статуси, снимки, коментари и статии.

Правете нещо поне веднъж седмично. Споделете някаква статия с вашата мрежа. Изберете снимка от събитие, на което сте присъствали. Коментирайте нечия чужда публикация. Би следвало да искате да се появявате в нюзфида на контактите си, за да напомняте за себе си и уменията си. А начинът е като бъдете активни в мрежата.

Бихте могли да изградите репутация като експерт в дадена област, като публикувате статии на определени теми, които често достигат до хиляди професионалист в цялата социална мрежа.

16. Не общувате с контактите във вашата мрежа

Секцията „Keep in touch” е мечтата на мързеливия нетуоркър. Под таба „Connections” LinkedIn ви предлага ужасно лесни начини да останете в контакт с хората от вашата мрежа. Бихте могли да поздравите някой за нова работа, за годишнина или за смяна на локация.

Не е нужно да търсите оправдания колко трудно е да поддържате връзка.

17. Не сте си направили полезни римайдъри и не сте планирали подсещания за повторен контакт.

Всеки път, когато се свързвате с някой в LinkedIn, трябва да си създавате навика да попълните информацията в таба „Relationship”, който ще се появи на техния профил.

Може да правите бележки за техните интереси, за това как сте се запознали и дори римайдъри да се свържете с тях след седмица, месец или през определено време.

Не се притеснявайте. Само вие ще виждате това.

18. Не сте експортирали всички ваши контакти

Искате без проблем да водите разговори извън LinkedIn или да се подсигурите, че няма да загубите контактите си, ако загубите достъп до профила си?

Може да експортирате всички ваши контакти в Excel-файл с тяхното име, длъжност и имейл.

Отидете на главния таб „Connections”, натиснете символа в десния ъгъл и кликнете “Export LinkedIn Connections”, което се намира в “Advanced Settings.”

Готово! Налични са различни файлови формати, които можете да използвате при експортирането.

19. Не се възползвате от функцията „Find alumni”

Наскоро LinkedIn внедри тази функционалсност, за да могат хората да намират колегите си от университета.

Тя ви показва всички хора, които са посещавали вашия университет с определена специалност или през определен период. Дори може да търсите за дадена компания и да видите всички ваши колеги, които са работили там. Иделно за нетуоркинг и свързване с колеги и познати, на които сте изгубили контактите.

Може да я използвате и за много други цели. Това е като университетски годишник.

БОНУС: Не използвате функциите на разширено търсене, когато търсите работа

Това може да ви изглежда твърде очебийно, но ако изпозвате таба за разширено търсене е много по-вероятно да намерите правилната позиция, отколкото просто да преглеждате обявите за работа.

Разширеното търсене ви позволява да търсите не само с име на компания или лице, но и с ключова дума, бранш, местоположение и др.

Можете да запазвате резултатаите от търсенията, да запазвате обяви за работа, които ви интересуват и дори да кандидатствате за позиции директно през сайта.

Прочетете още:

5 факта, доказващи силата на Facebook

Как да получаваме всичко от любимите си фейсбук страници

Как да изградим работеща стратегия в социалните мрежи

5 глупави навика, които ви пречат да сте продуктивни